Rīgā

17.10.2024

**Lēmums Nr. 5-02-1/53/2024**

**par ietekmes uz vidi novērtējuma procedūras piemērošanu**

**Adresāts:**

SIA “Aksedo”, reģistrācijas Nr. 40003794593, juridiskā adrese: Republikas laukums 2A, Rīga, LV-1010, e-pasts: nauris@purplegreen.eu (turpmāk – Ierosinātāja).

**Paredzētās darbības nosaukums:**

Vēja parka “SOLWIN Steķi” (turpmāk – Vēja parks) izbūve (turpmāk – Paredzētā darbība).

**Paredzētās darbības iespējamā norises vieta:**

Vēja parka un tā saistītās infrastruktūras iespējamā izveides vieta ir izpētes teritorija Jēkabpils novada Atašienes pagastā un Līvānu novada Rožupes, Rudzātu un Turku pagastā. Izpētes teritorijā iekļautie īpašumi un to zemes vienības pievienoti šī lēmuma Pielikumā, kas ir šī lēmuma neatņemama sastāvdaļa (turpmāk arī – Izpētes teritorija / Darbības vieta).

**Īss paredzētās darbības raksturojums, faktu konstatācija un apsvērumi lēmuma satura noteikšanai:**

1. Ierosinātāja ar 2024. gada 2. oktobra *paredzētās darbības iesniegumu vēja parka “SOLWIN Steķi” izbūvei Līvānu un Jēkabpils novados* (turpmāk – Iesniegums)[[1]](#footnote-1) ir vērsusies Vides pārraudzības valsts birojā (turpmāk – Birojs). Atbilstoši Iesniegumam Paredzētā darbība atbilst likuma “Par ietekmes uz vidi novērtējumu” (turpmāk – Novērtējuma likums) 1. pielikuma 26.1 punktā – “Vēja elektrostaciju būvniecība, ja to kopējā jauda ir 50 megavatu un vairāk, izņemot tādu vēja elektrostaciju būvniecību, kurai piemērojams sākotnējais izvērtējums saskaņā ar [Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likumu](https://likumi.lv/ta/id/336089-energetiskas-drosibas-un-neatkaribas-veicinasanai-nepieciesamas-atvieglotas-energoapgades-buvju-buvniecibas-kartibas-likums)” – iekļautai darbībai, kam ietekmes uz vidi novērtējums (turpmāk – IVN) veicams saskaņā ar šī likuma 4. panta pirmās daļas 1. punktu.
2. Atbilstoši Iesniegumā iekļautajai informācijai:
	1. Vēja parku un ar to saistīto infrastruktūru plānots izbūvēt Jēkabpils un Līvānu novadā, Daugavas labajā krastā. Vēja parkā plānots uzstādīt līdz 53 jaunākās paaudzes vēja elektrostacijām (turpmāk – VES), kuru kopējā jauda varētu sasniegt ~ 424 MW (katras stacijas nominālā jauda ir ~ 7 MW) un kopējais VES augstums – 260 m. Precīzs izbūvējamo VES skaits un novietojums, kā arī uzstādāmo VES modelis un tehniskie raksturlielumi šobrīd vēl nav noteikti. IVN procesa ietvaros ir paredzēts vērtēt vairākus VES modeļus, kopējo uzstādāmo VES skaitu, to izvietojumu un Vēja parka kopējo jaudu.
	2. Lai nodrošinātu saražotās elektroenerģijas nodošanu kopējā tīklā, tiks izbūvēta jauna apakšstacija ar pieslēgumu esošai 330 kV līnijai, kā arī elektropārvades līniju tīkls. Apakšstacijas novietojums tiks izvērtēts ziņojuma izstrādes procesā. Plānojot kabeļu līnijas novietojumu, tiks ņemts vērā Enerģētikas likuma 21. pants, kas paredz, ka jaunu energoapgādes komersantu objektu ierīkošana veicama, pēc iespējas izmantojot ceļa zemes nodalījuma joslas atbilstoši likuma “Par autoceļiem” 18. panta nosacījumiem.
	3. Izpētes teritorijā ietilpst 197 zemes vienības. Saskaņā ar Iesniegumu Izpētes teritorijai raksturīgas Austrumlatvijas zemienes tipiskās mežu teritorijas, taču fragmentēti sastopamas arī lauksaimniecības zemes. Atbilstoši Līvānu novada teritorijas plānojumu 2012.–2024. gadam[[2]](#footnote-2) Izpētes teritorija ietilpst Mežu teritorijā (M), Meliorētās lauksaimniecības zemēs (L3), Vērtīgās lauksaimniecības zemēs (L4), savukārt relatīvi mazāku daļu aizņem Lauku apbūves teritorija (L1), Tehniskās apbūves teritorija (TA) un Ūdeņu teritorijas (Ū). Saskaņā ar spēkā esošo Krustpils novada teritorijas plānojumu 2013.–2024. gadam[[3]](#footnote-3) Izpētes teritorija atrodas galvenokārt Mežu teritorijā (M), Lauksaimniecības teritorijā (L), Ūdeņu teritorijā (Ū) un Dabas un apstādījumu teritorijā (DA1). Atbilstoši Iesniegumam tuvākās apdzīvotās vietas/ciemi ir Jaunsilavas, Turki, Rudzāti un Rožupe. Līvānu pilsēta atrodas ~ 1 km attālumā uz ZA no Izpētes teritorijas.
	4. Izpētes teritorija atrodas Daugavas upju baseinu apgabalā. Izpētes teritoriju šķērso Nereta (ūdens saimnieciskā iecirkņa kods 4316), Oša (ūdens saimnieciskā iecirkņa kods 4322), Dabiņš (ūdens saimnieciskā iecirkņa kods 43212), kā arī vairākas koplietošanas ūdensnotekas.
	5. Saskaņā ar Dabas aizsardzības pārvaldes uzturētajā dabas datu pārvaldības sistēmā “Ozols”publicēto informāciju[[4]](#footnote-4) Izpētes teritorijā neatrodas īpaši aizsargājamas dabas teritorijas. Izpētes teritorija robežojas ar Eiropas nozīmes īpaši aizsargājamo dabas teritoriju (*Natura 2000*) – dabas liegumu “Gaiņu purvs” (tips “B”, kods LV0525400), bet 10 km rādiusā ap Izpētes teritoriju atrodas vairākas Eiropas nozīmes īpaši aizsargājamās dabas teritorijas, t.sk. dabas parks “Laukezers” (tips “B”, kods LV0304000), Teiču dabas rezervāts (tips “C”, kods LV0100500), dabas liegums “Lielais Pelečāres purvs” (tips “C”, kods LV0512200) un “Dubnas paliene” (tips “C”, kods LV0533100). Izpētes teritorijā reģistrēti mikroliegumi, kas izveidoti medņa *Tetrao urogallus*, parastā plakanstaipekņa *Diphasiastrum complanatum* un meža silpurenes *Pulsatilla patens* aizsardzībai. Kopumā Izpētes teritorijā un 10 km rādiusā ap to sastopami 16 mikroliegumi, t.sk. baltmuguras dzeņa *Dendrocopos leucotos,* melnā stārķa *Ciconia nigra* un mazā ērgļa *Clanga pomarina* aizsardzībai. Izpētes teritorijā reģistrēti arī astoņi īpaši aizsargājami koki (dižkoki).
	6. Izpētes teritorijas tuvumā atrodas reģiona nozīmes kultūras piemineklis “Steķu senkapi”(objekta aizsardzības Nr. 1943)[[5]](#footnote-5).
	7. Atbilstoši Valsts vides dienesta izveidotās Piesārņoto vietu pārvaldības sistēmas iekļautajai informācijai[[6]](#footnote-6), Vēja parka izpētes teritorijā neatrodas piesārņotas vai potenciāli piesārņotas vietas. Tuvākā potenciāli piesārņotā teritorija (veca atkritumu izgāztuve “Gercāni”) atrodas 0,65 km attālumā no Izpētes teritorijas. Tuvākais paaugstinātas bīstamības objekts[[7]](#footnote-7) atrodas Līvānos.
3. Izvērtējot iesniegumu, Birojs konstatē, ka Izpētes teritorijas centrālo daļu šķērso vairāki AS “Latvijas valsts meži” autoceļi[[8]](#footnote-8), savukārt uz Z daļā Izpētes teritoriju šķērso valsts reģionālais autoceļš P62 *Krāslava–Preiļi–Madona (Madonas apvedceļš)* un valsts vietējais autoceļš V754 *Līvāni–Gavartiene–Steķi*. Sagaidāms, ka Vēja parka būvniecības procesa laikā būs nepieciešams izbūvēt arī ar VES darbību saistīto infrastruktūru – pievedceļus, elektropārvades līnijas u.c. būves. Plānoto infrastruktūras objektu izvietojums un tehniskie raksturlielumi tiks noteikti IVN procesa laikā, izvērtējot esošo ceļu tīklu, jaunu ceļu un cita veida infrastruktūras izbūves nepieciešamību, to izbūves iespējas un iespējamo ietekmi uz vidi, tajā skaitā uz izpētes ietvaros un iepriekš konstatētajām dabas vērtībām Izpētes teritorijā.
4. Ierosinātājas plānotā Vēja parka Izpētes teritorija piekļaujas SIA “PurpleGreen Solwin”, reģistrācijas Nr. 40203431051, plānotā vēja parka “PurpleGreen Solwin” izpētes teritorijai, kam IVN procedūra piemērota 2023. gada 27. novembrī ar Biroja Lēmumu Nr. 5-02-1/30/2023 *par ietekmes uz vidi novērtējuma procedūras piemērošanu* un 2024. gada 29. februārī izdota programma Nr. 5-03/11/2023 *ietekmes uz vidi novērtējumam “PurpleGreen Solwin” vēja elektrostaciju un tīklu būvniecībai Jēkabpils novada Vīpes un Mežāres pagastos*[[9]](#footnote-9)*.*
5. Ņemot vērā iepriekš minēto, Paredzētā darbība atbilst Novērtējuma likuma 1. pielikuma 26.1 punktā iekļautajai darbībai, kam IVN veikšana ir obligāta. Atbilstoši Iesniegumam Paredzētā darbība atbilst arī Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likuma(turpmāk – Enerģētiskās drošības likums) 3. panta 1. punktam, kas nosaka atvieglotu kārtību *“vēja elektrostaciju, kuru kopējā jauda ir vismaz 50 megavati, un tām nepieciešamās infrastruktūras būvniecībai”.* Enerģētiskās drošības likuma 7. panta pirmā daļa noteic, ka  IVN tiek veikts atbilstoši Novērtējuma likumam, ja šajā likumā nav noteikts citādi, bet šī likuma 7. panta trešā daļa noteic lēmuma izdošanas termiņu, t.i., 15 dienu laikā pēc ierosinātāja iesnieguma saņemšanas.
6. Ņemot vērā minēto, Paredzētajai darbībai izdodams lēmums par ietekmes uz vidi novērtējuma procedūras piemērošanu. Saskaņā ar Novērtējuma likuma 14.1 panta 1.1daļu Birojs informē Ierosinātāju un attiecīgo pašvaldību par lēmuma pieņemšanu. Ņemot vērā Paredzētās darbības specifiku, mērogu un skarto teritoriju kopumu un lielumu, kā arī vadoties no Novērtējuma likuma 15. panta otrās daļas nosacījumiem, Birojs nosaka, ka organizējama arī sākotnējās sabiedriskās apspriešanas sanāksme[[10]](#footnote-10). Saskaņā ar Novērtējuma likuma 15. panta pirmajā daļā noteikto, *“ja ir saņemts kompetentās institūcijas lēmums, ka veicams paredzētās darbības ietekmes novērtējums, ierosinātājs vismaz vienā pašvaldības izdotajā laikrakstā vai citā vietējā laikrakstā publicē paziņojumu par paredzēto darbību un sabiedrības iespēju iesniegt rakstveida priekšlikumus par šīs darbības iespējamo ietekmi uz vidi, kā arī individuāli informē tos nekustamo īpašumu īpašniekus (valdītājus), kuru nekustamie īpašumi robežojas ar paredzētās darbības teritoriju. Ierosinātājs minēto paziņojumu ievietošanai mājaslapā internetā elektroniski iesniedz kompetentajai institūcijai un pašvaldībai, kuras administratīvajā teritorijā tiek plānota paredzētā darbība”.*
7. Birojs vērš Ierosinātājas uzmanību, ka Paredzētās darbības Izpētes teritorija aptver ne tikai VES izbūvei paredzētās teritorijas, bet arī Vēja parka infrastruktūras izbūvei paredzētās teritorijas un ar Paredzētās darbības būvniecības nodrošināšanai izveidojamās teritorijas (montāžas laukumi, materiālu novietnes u.c.), kā arī VES būvniecības laikā izmantojamo transportēšanas maršrutu teritorijas*.*
8. Novērtējuma likuma 16. pants ietver IVN programmas izstrādāšanas nosacījumus. Minimālās prasības programmas saturam un tās izstrādāšanas kārtību nosaka Ministru kabineta 2015. gada 13. janvāra noteikumi Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību” (turpmāk – Noteikumi Nr. 18). Programma ietver prasības attiecībā uz informācijas apjomu un detalizācijas pakāpi, kā arī ietekmes novērtējuma turpmākai veikšanai nepieciešamo pētījumu un organizatorisko pasākumu kopumu. Programma tiek izstrādāta, pamatojoties uz paredzētās darbības ierosinātāja iesniegumu, sākotnējās sabiedriskās apspriešanas rezultātiem, kā arī ņemot vērā sabiedrības un ieinteresēto valsts institūciju, pašvaldību un citu likumā noteikto institūciju sniegtos priekšlikumus un informāciju.
9. Ņemot vērā Enerģētiskās drošības likuma un Novērtējuma likuma tiesisko regulējumu, Birojam ir tiesības pēc sākotnējās sabiedriskās apspriešanas papildināt Ierosinātājam jau izdoto IVN programmu, ja šāda nepieciešamība izriet no sākotnējās sabiedriskās apspriešanas materiāliem un rezultāta.

**Izvērtētā dokumentācija:**

Ierosinātājas 2024. gada 2. oktobra *paredzētās darbības iesniegums vēja parka “SOLWIN Steķi” izbūvei Līvānu un Jēkabpils novados.*

**Lēmums:**

Piemērot SIA “Aksedo”, reģistrācijas Nr. 40003794593, paredzētajai darbībai – vēja parka “SOLWIN Steķi” un tā saistītās infrastruktūras būvniecībai Jēkabpils novada Atašienes pagastā un Līvānu novada Rožupes, Rudzātu un Turku pagastā – ietekmes uz vidi novērtējuma procedūru.

**Lēmuma pieņemšanas pamatojums:**

1. Likuma “Par ietekmes uz vidi novērtējumu” 4. panta pirmās daļas 1. punkts, 7. pants, 14.1panta 1.1 daļa, 15. pants, šā likuma 1. pielikuma “Objekti, kuru ietekmes novērtējums ir nepieciešams” 26.1 punkts.
2. Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likuma 7. panta pirmā, trešā un ceturtā daļa.
3. Ministru kabineta 2015. gada 13. janvāra noteikumi Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību”.

**Lēmuma apstrīdēšana:**

Atbilstoši Novērtējuma likuma 14.1 panta otrajai daļai un Administratīvā procesa likuma (turpmāk – APL) 189. panta pirmajai daļai šo Biroja lēmumu var pārsūdzēt viena mēneša laikā no tā spēkā stāšanās dienas, iesniedzot sūdzību Administratīvās rajona tiesas atbilstīgajā tiesu namā (APL 189. panta pirmā daļa) pēc pieteicēja adreses (juridiskā persona – pēc juridiskās adreses). Lēmums stājas spēkā ar brīdi, kad tas paziņots adresātam (APL 70. panta pirmā daļa).

Direktore (*paraksts\**) D. Avdejanova

\**Dokuments ir parakstīts ar drošu elektronisko parakstu* *un satur laika zīmogu*

Anete Liepiņa,

anete.liepina@vpvb.gov.lv

Lēmums nosūtīts arī:

1. Jēkabpils novada pašvaldībai, E. *Adresē*;
2. Līvānu novada pašvaldībai, E. *Adresē*;
3. Valsts vides dienesta Atļauju pārvaldei, E. *Adresē*;
4. Dabas aizsardzības pārvaldei, E. *Adresē*.

17.10.2024. Lēmuma Nr.5-02-1/53/2024

Pielikums

Vēja parka “SOLWIN Steķi” Izpētes teritorijā esošās zemes vienības:

|  |  |  |  |
| --- | --- | --- | --- |
| **Nr.** | **Nekustamā īpašuma nosaukums** | **Kadastra numurs** | **Zemes vienības kadastra apzīmējums** |
| 1. | Valsts mežs | 56460030074 | 56460120207 |
| 2. | Valsts mežs | 56460030074 | 56460120186 |
| 3. | Valsts mežs | 56460030074 | 56460120188 |
| 4. | Valsts mežs | 56460030074 | 56460120183 |
| 5. | Valsts mežs | 56460030074 | 56460120185 |
| 6. | Autoceļš P62 | 56460030078 | 56460120222 |
| 7. | Autoceļš P62 | 56460030078 | 56460120224 |
| 8. | Autoceļš P62 | 56460030078 | 56460120221 |
| 9. | Autoceļš P62 | 56460030078 | 56460120223 |
| 10. | Autoceļš P62 | 56460030078 | 56460120220 |
| 11. | Dzērves | 56460060022 | 56460120010 |
| 12. | Stiebriņi | 56460060099 | 56460120028 |
| 13. | P62 rekultivētā zeme | 56460090221 | 56460120234 |
| 14. | P62 rekultivētā zeme | 56460090221 | 56460120232 |
| 15. | P62 rekultivētā zeme | 56460090221 | 56460120231 |
| 16. | P62 rekultivētā zeme | 56460090221 | 56460120235 |
| 17. | Ķieģeļnīca | 56460100047 | 56460120043 |
| 18. | Jaunlazdas | 56460120002 | 56460120002 |
| 19. | Ražas | 56460120008 | 56460120034 |
| 20. | Lakstiņš | 56460120011 | 56460120012 |
| 21. | Dziļupeļi | 56460120020 | 56460120020 |
| 22. | Gaujas | 56460120056 | 56460120056 |
| 23. | Ozolsalas mežs | 56460120058 | 56460120090 |
| 24. | Ozolsalas mežs | 56460120058 | 56460120130 |
| 25. | Palejas | 56460120071 | 56460120071 |
| 26. | Steķu jaunie kapi | 56460120102 | 56460120102 |
| 27. | Steķu sila ceļš | 56460120143 | 56460120143 |
| 28. | Steķu kapi | 56460120152 | 56460120152 |
| 29. | Steķu vecie kapi | 56460120153 | 56460120153 |
| 30. | Žubītes | 56460120165 | 56460120165 |
| 31. | Žubītes | 56460120165 | 56460120164 |
| 32. | Valsts mežs A | 56460120216 | 56460120191 |
| 33. | Valsts mežs A | 56460120216 | 56460120187 |
| 34. | Valsts mežs A | 56460120216 | 56460120189 |
| 35. | Valsts mežs A | 56460120216 | 56460120190 |
| 36. | Valsts mežs A | 56460120216 | 56460120184 |
| 37. | P62 vecā trase | 56460120239 | 56460120236 |
| 38. | P62 vecā trase | 56460120239 | 56460120237 |
| 39. | P62 vecā trase | 56460120239 | 56460120233 |
| 40. | Dabiņi | 76660010025 | 76660020007 |
| 41. | Dabiņi | 76660010025 | 76660050097 |
| 42. | Dabiņi | 76660010025 | 76660050019 |
| 43. | Dabiņi | 76660010025 | 76660050029 |
| 44. | Ungāriņi | 76660010102 | 76660050055 |
| 45. | Kļavas | 76660020001 | 76660020058 |
| 46. | Lukstiņi | 76660020015 | 76660020015 |
| 47. | Zaļā sala | 76660020051 | 76660020111 |
| 48. | Magnolijas | 76660020063 | 76660020089 |
| 49. | Senči | 76660020065 | 76660020085 |
| 50. | Capāni | 76660020067 | 76660020067 |
| 51. | Sumanka-Dūcāres | 76660020080 | 76660020080 |
| 52. | Akmentiņu mežs | 76660020088 | 76660020062 |
| 53. | D un S | 76660020102 | 76660020103 |
| 54. | D un S | 76660020102 | 76660020102 |
| 55. | Bitēni | 76660020106 | 76660020106 |
| 56. | Pilskalns | 76660020110 | 76660020110 |
| 57. | Polderis, Piemiņas krusts | 76660020113 | 76660020113 |
| 58. | Dūdari | 76660020119 | 76660020119 |
| 59. | Dūdari | 76660020119 | 76660030149 |
| 60. | Dūdari | 76660020119 | 76660030138 |
| 61. | pag.ceļš Mežancāni-sūkņu stac. | 76660020124 | 76660020124 |
| 62. | Starodvorje | 76660020135 | 76660020135 |
| 63. | Ošas polderis | 76660020225 | 76660020225 |
| 64. | Aizpūre | 76660030014 | 76660030060 |
| 65. | Aizpūre | 76660030014 | 76660030016 |
| 66. | Aizpūre | 76660030014 | 76660030045 |
| 67. | Aizpūre | 76660030014 | 76660030040 |
| 68. | Grāvīši | 76660030035 | 76660030035 |
| 69. | Vilkukrogs | 76660030036 | 76660030066 |
| 70. | Zaļā Pļava | 76660030037 | 76660030037 |
| 71. | Kalnieši | 76660030046 | 76660030046 |
| 72. | Cīruļi | 76660030047 | 76660030047 |
| 73. | Druvas | 76660030049 | 76660030049 |
| 74. | Cielaviņas | 76660030053 | 76660030053 |
| 75. | Aptekas | 76660030054 | 76660030055 |
| 76. | Asni | 76660030062 | 76660030062 |
| 77. | Ozoliņi | 76660030063 | 76660030064 |
| 78. | Kalmes | 76660030106 | 76660030114 |
| 79. | Pūpoli | 76660030111 | 76660030111 |
| 80. | Liepaviņa | 76660030113 | 76660020122 |
| 81. | Liepaviņa | 76660030113 | 76660030113 |
| 82. | Pagasta autoceļš C37 Cielavka-Aizpūre | 76660030134 | 76660030134 |
| 83. | pag.ceļš Tomiņi-sūkņu stac. | 76660030136 | 76660030136 |
| 84. | Baseins | 76660030154 | 76660030145 |
| 85. | Duviņas | 76660030158 | 76660030065 |
| 86. | Bez nosaukuma | 76660050003 | 76660050125 |
| 87. | Veiguri | 76660050015 | 76660020017 |
| 88. | Pabērzi | 76660050023 | 76660050101 |
| 89. | Līdums | 76660050027 | 76660050025 |
| 90. | Alksnīši | 76660050078 | 76660020108 |
| 91. | Peivelišķi | 76660060048 | 76660030038 |
| 92. | Mežrozes | 76660060104 | 76660030041 |
| 93. | Valsts mežs | 76660070024 | 76660010155 |
| 94. | Valsts mežs | 76660070024 | 76660010156 |
| 95. | Valsts mežs | 76660070024 | 76660010148 |
| 96. | Ceriņi | 76660080102 | 76660020109 |
| 97. | Dižliepas | 76660100029 | 76660020014 |
| 98. | Dižliepas | 76660100029 | 76660050033 |
| 99. | Ritas | 76660100042 | 76660030115 |
| 100. | Dālderi | 76660100130 | 76660030061 |
| 101. | Ābeļziedi | 76660100167 | 76660030116 |
| 102. | Ozolkalns | 76660100191 | 76660030103 |
| 103. | Sūnas | 76680030098 | 76680060134 |
| 104. | Andrejdruvas | 76680040150 | 76680060133 |
| 105. | Grāvīši | 76680060020 | 76680060021 |
| 106. | Grāvīši | 76680060020 | 76680060020 |
| 107. | Luksti | 76680060087 | 76680060087 |
| 108. | Aiči | 76680060090 | 76680060103 |
| 109. | Aiči | 76680060090 | 76680060090 |
| 110. | Aiči | 76680060090 | 76680060126 |
| 111. | Bikaunieku Kapsēta | 76680060117 | 76680060117 |
| 112. | Medņu purvs | 76680070019 | 76680060136 |
| 113. | Medņu purvs | 76680070019 | 76680060088 |
| 114. | Irbenāji | 76820020093 | 76660020053 |
| 115. | Irbenāji | 76820020093 | 76660020117 |
| 116. | Irbenāji | 76820020093 | 76660020012 |
| 117. | Irbenāji | 76820020093 | 76660050032 |
| 118. | Valsts mežs | 76860020003 | 76860040155 |
| 119. | Valsts mežs | 76860020003 | 76860040009 |
| 120. | Valsts mežs | 76860020003 | 76860040156 |
| 121. | Valsts mežs | 76860020003 | 76860040010 |
| 122. | Valsts mežs | 76860020003 | 76860060040 |
| 123. | Valsts mežs | 76860020003 | 76860070647 |
| 124. | Breslītes | 76860030050 | 76860060197 |
| 125. | Breslītes | 76860030050 | 76860060200 |
| 126. | Bez nosaukuma | 76860030211 | 76860060198 |
| 127. | Steķi-15 | 76860040246 | 76860040246 |
| 128. | Ozollauki | 76860050025 | 76860060077 |
| 129. | Ozollauki | 76860050025 | 76860060076 |
| 130. | Ezerkrasts | 76860050044 | 76860060062 |
| 131. | Silavu purvs | 76860050091 | 76860060372 |
| 132. | Silavu purvs | 76860050091 | 76860060061 |
| 133. | Bērzenieki | 76860050133 | 76860060063 |
| 134. | Zaķu Kalns | 76860050135 | 76860060064 |
| 135. | Škapari | 76860050174 | 76860050174 |
| 136. | Māsānkalns | 76860050175 | 76860050175 |
| 137. | Kraujas | 76860050177 | 76860050177 |
| 138. | Mukti-1 | 76860050178 | 76860050178 |
| 139. | Bez nosaukuma | 76860050230 | 76860050236 |
| 140. | Zemītes | 76860060020 | 76860060022 |
| 141. | Stārķi | 76860060024 | 76860060227 |
| 142. | Bezdelīgactiņas | 76860060032 | 76860060032 |
| 143. | Jaunzepas | 76860060034 | 76860060017 |
| 144. | Bez nosaukuma | 76860060042 | 76860060206 |
| 145. | Zvaniņi | 76860060045 | 76860060036 |
| 146. | Ezermaļi luksti | 76860060047 | 76860060066 |
| 147. | Sproģi | 76860060065 | 76860060065 |
| 148. | LAUKU ZIEDIŅŠ | 76860060067 | 76860060067 |
| 149. | Ošiņi | 76860060068 | 76860060209 |
| 150. | Ošiņi | 76860060068 | 76860060068 |
| 151. | Upīši | 76860060069 | 76860060069 |
| 152. | Smelcējmājas | 76860060071 | 76860060071 |
| 153. | Druvāres | 76860060082 | 76860060082 |
| 154. | Bērzupe | 76860060087 | 76860060213 |
| 155. | Miltiņi | 76860060126 | 76860060072 |
| 156. | Kalnmalas | 76860060179 | 76860060078 |
| 157. | Svetlana | 76860060189 | 76860060190 |
| 158. | JAUNAUDZES | 76860060193 | 76860060222 |
| 159. | Stūri | 76860060196 | 76860060199 |
| 160. | Robežnieki | 76860060202 | 76860060202 |
| 161. | Robežnieki | 76860060202 | 76860060201 |
| 162. | Kūkas | 76860060205 | 76860060205 |
| 163. | Bez nosaukuma | 76860060206 | 76860060407 |
| 164. | Vārkaļi | 76860060212 | 76860060212 |
| 165. | Bez nosaukuma | 76860060214 | 76860060214 |
| 166. | Puteņi | 76860060215 | 76860060215 |
| 167. | Jaunstiebriņi | 76860060218 | 76860060218 |
| 168. | Meža Vēveri | 76860060223 | 76860060224 |
| 169. | Meža Vēveri | 76860060223 | 76860060223 |
| 170. | Ezeru mežs | 76860060225 | 76860060216 |
| 171. | Bitenieki | 76860060228 | 76860060228 |
| 172. | Bitenieki | 76860060228 | 76860060031 |
| 173. | Upeskrasta lauks | 76860060233 | 76860060070 |
| 174. | Bebri | 76860060347 | 76860060347 |
| 175. | Ziedoņi | 76860060355 | 76860060355 |
| 176. | Ozolsēta | 76860060362 | 76860060362 |
| 177. | Birztaliņas | 76860060370 | 76860060370 |
| 178. | Smelcējmājas | 76860060384 | 76860060384 |
| 179. | Smelcējmājas | 76860060384 | 76860060037 |
| 180. | Bez nosaukuma | 76860060392 | 76860060392 |
| 181. | Bez nosaukuma | 76860060398 | 76860060398 |
| 182. | Dālderi | 76860060405 | 76860060405 |
| 183. | Baltiņi | 76860070023 | 76860060008 |
| 184. | Lazdas | 76860070159 | 76860060026 |
| 185. | Purmaļi | 76860070170 | 76860060366 |
| 186. | Klētnieki | 76860070237 | 76860060239 |
| 187. | Bērzkalnes | 76860070389 | 76860060221 |
| 188. | Bērzu grava | 76860070414 | 76860060367 |
| 189. | Mežlauki | 76860070431 | 76860060079 |
| 190. | Bikaunieki | 76860070482 | 76860060074 |
| 191. | Jaunmazlejiņas | 76860070515 | 76860060207 |
| 192. | V754 | 76860070641 | 76860040110 |
| 193. | Jaunmurri | 76860070654 | 76860060358 |
| 194. | Jaunmurri | 76860070654 | 76860060229 |
| 195. | Jaunmurri | 76860070654 | 76860060075 |
| 196. | Incītes | 76860070820 | 76860060364 |
| 197. | Dāvīši | 76860070826 | 76860060414 |

1. Birojā reģistrēts 2024. gada 2. oktobrī ar reģistrācijas Nr. 5-01/2732/2024. [↑](#footnote-ref-1)
2. Pieejams: https://geolatvija.lv/geo/tapis#document\_24 (skatīta 11.10.2024.). [↑](#footnote-ref-2)
3. Krustpils novada (administratīvā teritorija līdz 01.07.2021.) teritorijas plānojums 2012.–2024. gadam (ar 2020. gada grozījumiem) pieejams – https://geolatvija.lv/geo/tapis#document\_164 (skatīta 11.10.2024.). [↑](#footnote-ref-3)
4. Pieejams: https://ozols.gov.lv/ (skatīta 11.10.2024.). [↑](#footnote-ref-4)
5. Pieejams: https://mantojums.lv/cultural-objects/1943 (skatīts 11.10.2024.). [↑](#footnote-ref-5)
6. Pieejams: https://pvps.vvd.gov.lv/ (skatīta 11.10.2024.). [↑](#footnote-ref-6)
7. Saskaņā ar Ministru kabineta 2021. gada 21. janvāra noteikumiem Nr. 46 “Paaugstinātas bīstamības objektu saraksts”. [↑](#footnote-ref-7)
8. https://www.lvmgeo.lv/kartes (skatīta: 11.10.2024.). [↑](#footnote-ref-8)
9. https://www.vpvb.gov.lv/lv/ietekmes-uz-vidi-novertejumu-projekti/purplegreen-solwin-veja-elektrostaciju-un-tiklu-buvnieciba-jekabpils-novada-vipes-un-mezares-pagasta-sia-purplegreen-solwin. [↑](#footnote-ref-9)
10. Birojs vērš uzmanību, ka no 2024. gada 1. maija ir spēkā Noteikumu Nr. 18. 25. punkta redakcija par sākotnējās sanāksmes organizēšanu hibrīdformā: “[..] ***Ierosinātājs sākotnējo sanāksmi rīko hibrīdformā (sanāksme, kur daļa tās dalībnieku var atrasties klātienē (parasti – sanāksmju telpā), bet pārējie var pieslēgties attālināti),*** *lai nodrošinātu pilnvērtīgu sabiedrības pārstāvju dalību gan klātienes, gan neklātienes formā, ne agrāk kā 10 dienas pēc publikācijas pašvaldības izdotajā laikrakstā vai citā vietējā laikrakstā. Ierosinātājs nodrošina  sanāksmei atbilstošu tehnisko nodrošinājumu.”* [↑](#footnote-ref-10)